stanford-oval/wikipedia huggingface dataset:
Artilleria Pesada, Presenta...

| Artillería Pesada presenta Control Machete |
| --- | --- | --- |

Studioalbumin tiedot
 Julkaistu: 1999
 Tuottaja(t): Ricardo Haas (vast.) Antonio Hernandez, Jason Roberts
 Tyylilaji: hip hop, rap, hardcore hip hop, conscious rap, oldies
 Levy-yhtiö: Universal
Control Macheten muut julkaisut
| Mucho Barato 1996 | Artillería Pesada presenta 1999 | Uno, Dos:Bandera 2003 |
Artillería Pesada presenta on rap-yhtye Control Macheten toinen albumi, joka julkaistiin vuonna 1999.
Kappaleet

Pesada – 4.57
Si Señor – 4.14
Presente – 4.44
Unisono – 4.30
Instancias (Los Vigilantes) – 5.06
Interlude 1 – 0.37
Ileso – 6.21
Desde La Tierra (El Tercer Planteta) – 3.30
Esperanza – 5.12
Danzon – 7.04
Grita – 4.51
La Artillera – 5.36
Interlude 2 – 1.35
Aiheesta muualla

Artillería Pesada presenta discogs.com -sivustolla
Bašneft

| Bašneft |
| --- | --- |
Yritysmuoto:  OAO
Osake:  MCX: BANE MCX: BANEP RTS: BANERTS: BANEP
ISIN:  RU0007976957
Perustettu:  1946 
Kotipaikka:  Ul. Karla Marksa, d. 30, 450008 Ufa, Baškortostan Venäjä
Toimiala:  petrokemian teollisuus
Tuotteet:  öljynetsintä, öljyntuotanto, öljynjalostus, huoltamotoiminta
Liikevaihto:    532,5 mrd. RUR (2012)
Liikevoitto:     98,7 mrd. RUR (EBITDA, 2012)
Emoyhtiö:  AFK Sistema
Omistaja:  AFK Sistema 50,10 %, Sistema Invest 25,24 %, muut 21,01 %. Joulukuun 2012 ja maaliskuun 2013 välisenä aikana AFK Sistema organisoi omistuksensa uudelleen väliyhtiön kautta tapahtuvaksi.
Kotisivu:  www.bashneft.ru www.bashneft.com
Infobox OKVirheellinen NIMI-arvo: 
Bašneft (ven. ОАО) on venäläinen öljy- ja kaasuyhtiö. Yhtiön kotipaikka on Ufassa Baškortostanin tasavallassa Venäjällä. Vuonna 2012 yhtiö tuotti yhteensä 15,4 miljoonaa tonnia öljyä. Yhtiön jalostamot käsittelivät kaikkiaan 20,8 miljoonaa raakaöljytonnia, eli niille tuotiin myös muiden öljy-yhtiöiden esiin pumppaamaa raakaöljyä jalostettavaksi. Yhtiön osake noteerataan Moskovan pörssissä (MICEX-RTS).
Bašneftin öljypumppu jossain päin Venäjää.
Yhtiöllä oli kaikkiaan 171 öljy- yai kaasukenttää kaupallisessa tuotantovaiheessa. Enemmistö esiintymistä sijaitsee Baškortostanissa, mutta yhtiöllä on porausoikeudet 3 kenttään Orenburgin alueella, osuus Tatarstanissa sijaitsevasta öljykentästä, 4 öljykenttää Hanti-Mansiassa ja suuret Trebskin ja Titovin öljykentät Nenetsian autonomisessa piirikunnassa.
Yhtiöllä on omia huoltoasemia Baškorstanissa, [Orenburgin alueella, Udmurtian tasavallassa ja Sverdlovskin alueella. 98 asemaa ehti saada yhtiön uuden brändin mukaisen ilmeen ja värit vuoden 2012 aikana.
Bašneft on sopinut vastaavansa vuoden 2013 alusta lähtien Irakin lounaisosissa sijaitsevan kenttä 12:n öljynetsinnöistä, koeporauksista ja tuotannosta. Yhtiö omistaa porausoikeudet 70 prosenttisesti, loput kuuluvat öljy-yhtiö Premier Oilille.
Arto Tuunela

| Arto Tuunela |
| --- | --- |
 Arto Tuunela Ilosaarirockissa 2014.
Henkilötiedot
Syntynyt: 18. heinäkuuta 1979 (ikä 45)
Muusikko
Tyylilajit:  pop, rock
Soittimet:  laulu, kitara
Yhtyeet:  Pariisin Kevät, Major Label
  [ Muokkaa Wikidatassa ] [ ohje ]  
Arto Samuli Tuunela (s. 18. heinäkuuta 1979) on suomalainen säveltäjä, sanoittaja, laulaja, kitaristi, tuottaja, äänittäjä ja miksaaja. Hänet tunnetaan Pariisin Kevät -yhtyeen keulahahmona, ja hän oli päävaikuttajana yhtyeessä Major Label. Hän on molempien kokoonpanojen laulaja sekä pääasiallisia lauluntekijöitä. Tuunela aloitti Pariisin Kevään sooloprojektina, ja yhtyeen kahdeksasta albumista kaksi ensimmäistä julkaistiin ennen bändin kokoamista kuusihenkiseksi.
Tausta

Tuunela on kotoisin Helsingin Kannelmäestä, missä hän asui lapsuutensa ja nuoruutensa. Hän opiskeli medianomiksi Pohjois-Karjalan ammattikorkeakoulussa kulttuurialan koulutusohjelmassa Joensuussa. Major Label sai alkunsa hänen opiskeluaikanaan. Valmistumisensa jälkeen hän palasi Helsinkiin ja aloitti työskentelyn tuottajana Finnvox-studiolla.
Ura

Tuunela toimii Pariisin Kevään lauluntekijänä, laulajana, kitaristina ja tuottajana. Yhtyeen viidennen studioalbumin Musta laatikko (2015) Tuunela tuotti yhdessä Artturi Tairan kanssa. Tuunela ja Mira Luoti ovat tehneet yhdessä Luodin ensimmäisen soololevyn, joka julkaistiin syksyllä 2016. Lisäksi Tuunela on tuottanut muun muassa CMX:n 15. studioalbumin Mesmeria (2015), Pete Parkkosen toisen albumin I’m An Accident (2010) ja Katri Ylanderin (2009) kolmannen albumin Valvojat. Hän on säveltänyt ja sanoittanut kappaleita myös muille artisteille, kuten Kaija Koolle ja Mitralle, ja toiminut äänittäjänä, miksaajana tai tuottajana muun muassa Damn Seagullsin, Kerkko Koskisen, So Called Planin ja CMX:n levyillä.
Tuunela on tehnyt tai äänittänyt musiikkia elokuviin Hilton! (2013), Kulman pojat (2012), Sisko tahtoisin jäädä (2010), Ilman käsikirjoitusta, ilman ohjausta (2006), Kaksipäisen kotkan varjossa (2005), Voittoruoskasenunet (2005) ja Falling (2004). Tuunela on käyttänyt taiteilijanimiä Arthur Tunes ja Samuel Tubak, joka tulee hänen toisesta nimestään ja suvun kaukaisesta sukunimestä Tupakka. Tuunelalla oli myös musiikkiprojekti nimeltään Helsinki Blues Driver.
Tuunelan tekemistä kappaleista tunnetuimpia ovat muun muassa Pariisin Kevään esittämät ”Tämän kylän poikii” ja ”Kesäyö”. ”Kesäyö”-kappale oli Teoston mukaan vuoden 2012 kolmanneksi soitetuin kappale kaupallisessa radiossa.
Yksityiselämä

Tuunela asuu Helsingissä valokuvaajana toimivan avopuolisonsa kanssa. Hänellä on yksi lapsi. Luonnettaan Tuunela on kuvaillut introvertiksi ja hieman ujoksi. Helsingin Sanomien mukaan suositun yhtyeen keulahahmoksi Tuunelasta tiedetään hyvin vähän.
Diskografia

Major Label: Promo 2002 (demo, 2002)
Major Label: Looking For Somene  / Sweet Volunteer (demo, 2003)
Major Label: Down The Sunny Road EP (2003)
Major Label: Hold Breath Between Lines EP (2004)
Major Label: Weightlifter EP (2005)
Major Label: My Time (single, 2007)
Major Label: ...And The Machines Will Never Wake Us (2007)
Major Label: Scissors (single, 2008)
Major Label: When I Am With You You Are Safe (2009)
Pariisin Kevät: Meteoriitti (2008)
Pariisin Kevät: Astronautti (2010)
Pariisin Kevät: Kaikki on satua (2012)
Pariisin Kevät: Jossain on tie ulos (2013)
Pariisin Kevät: Musta laatikko (2015)
Pariisin Kevät: Kuume (2017)
Pariisin Kevät: Reuna (2019)
Pariisin Kevät: Sun yö on pian täällä (2024)
Aiheesta muualla

Wikimedia Commonsissa on kuvia tai muita tiedostoja aiheesta .
http://www.pariisinkevat.com/
http://www.city.fi/ilmiot/arto+tuunela/4739 (3.5.2012)
http://www.lansivayla.fi/artikkeli/260392-pariisin-kevat-kiehtoo-edelleen-naisia (Arkistoitu – Internet Archive)
http://www.menaiset.fi/artikkeli/ajankohtaista/ihmiset/arto_tuunela_tekee_hittibiisit_itselleen [vanhentunut linkki]
Arto Tuunela Elonetissä.
Arto Tuunela Internet Movie Databasessa. (englanniksi)
Attila Fiola

Attila Fiola tammikuussa 2017.
Attila Fiola (s. 17. helmikuuta 1990 Szekszárd) on unkarilainen jalkapalloilija, pelipaikaltaan puolustaja. Hän on edustanut kotimaassaan Paksia, Puskás Akadémiaa ja Fehérvária. Hän on pelannut kauden 2023–2024 loppuun mennessä Unkarin pääsarjassa 338 ottelua ja tehnyt niissä kolme maalia. Hän voitti Unkarin-mestaruuden vuonna 2018 ja Unkarin cupin vuonna 2019. Hän pelasi Eurooppa-liigassa kuusi ottelua kaudella 2018–2019.
Fiola pelasi Unkarin alle 21-vuotiaiden maajoukkueessa. Hän pelasi Unkarin A-maajoukkueessa ensimmäisen ottelunsa lokakuussa 2014 EM-karsinnassa Färsaaria vastaan. Euroopan-mestaruuskilpailuissa 2016 hän pelasi kokonaan ensimmäisen alkulohko-ottelun Itävaltaa vastaan mutta jäi sitten vaihtopelaajaksi. Kesälle 2021 siirtyneissä EM-kilpailuissa 2020 hän pelasi kaikki kolme ottelua avauskokoonpanossa ja teki toisessa, 1–1-tasapeliin päättyneessä alkulohko-ottelussa Ranskaa vastaan joukkueensa maalin. Hän on kesäkuun 2024 puoliväliin mennessä pelannut 58 A-maaottelua, joista 50 ottelua avauskokoonpanossa. Ensimmäisen maaottelumaalinsa hän teki maaliskuussa 2021 MM-karsintaottelussa Andorraa vastaan ja toisen sitten saman vuoden EM-kilpailuissa.
Arnos Groven metroasema

Arnos Grove on Lontoon metron asema Enfieldissä, Lontoossa. Se on Piccadilly-linjalla, Oyster-vyöhykkeellä 4. Charles Holdenin suunnittelema, vuonna 1932 valmistunut asema on ollut suojeltu rakennus vuodesta 1971.
Historia

Asema avattiin 19. syyskuuta 1932 Piccadilly Linen laajennuksen ensimmäisen osan pohjoisimpana asemana. Se oli pääteasema ennen linjan jatkamista Oakwoodiin 13. maaliskuuta 1933. Aseman nimi päätettiin julkisessa keskustelussa: vaihtoehtoina olivat Arnos Grove, Bowes Road ja Southgate.
Asemarakennus

Kuten muut Charles Holdenin suunnittelemat Piccadilly Linen jatkeen asemat, Arnos Grove on tyyliltään modernin eurooppalainen. Rakennus suunniteltiin käyttäen yksinkertaisia geometrisiä kuvioita, ja rakennusmateriaaleina olivat tiili, lasi ja teräsbetoni. Matalan, yksikerroksisen rakennuksen keskeltä nousee pyöreä lipunmyyntiaula, jossa on betoninen tasakatto. Rakennuksessa on vaikutteita Gunnar Asplundin suunnittelemasta Tukholman kaupunginkirjastosta. Asemahallin keskellä on käytöstä poistettu lipunmyyntitoimisto, jossa on näyttely asemasta ja Piccadilly-linjasta.
Asema nykyään

Aseman läpi kulkee kolmet rinnakkaiset raiteet. Raiteiden välissä on kaksipuoliset laiturit. Uloimpia laitureita (laiturit 1 ja 4) käyttävät yleensä Cockforstersiin menevät junat, ja sisimpiä (laiturit 2 ja 3) Lontoon keskustaan menevät junat sekä junat, joiden pääteasema Arnos Grove on.
Onnettomuudet

11. elokuuta 1948 juna suistui raiteiltaan asemalla, kun etu- ja takateli lähtivät vaihteesta eri raiteille.
Fiktiossa

Asemarakennus esiintyy Hercule Poirot -televisiosarjan jaksossa "Ampiaispesä" nimellä Marble Hill.
Aiheesta muualla

Kuvia tai muita tiedostoja aiheesta Arnos Groven metroasema Wikimedia Commonsissa
London Transport Museumin valokuvakokoelma
Rakenteilla oleva asema vuonna 1932 (Arkistoitu – Internet Archive)
Asema avaamisen jälkeisenä päivänä vuonna 1932 (Arkistoitu – Internet Archive)
Asemalaiturit vuonna 1932 (Arkistoitu – Internet Archive)
Lipunmyyntitoimisto vuonna 1932 (Arkistoitu – Internet Archive)
Aseman kolmiulotteinen Google Earth -malli
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Southgaten metroasema (en) ▷ Cockfostersin metroasema (en) |  |  Piccadilly Line |  | Bounds Greenin metroasema (en) ▷ Uxbridgen metroasema (en) / Heathrow’n terminaali 5:n metroasema (en) |
muokkaa wikidataa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Arnos Grove tube station
Lipunmyyntiaula.
Käännös suomeksi
Baghdati

Kirkko Baghdatissa
Baghdati (georg. ბაღდათი) on kaupunki Baghdatin piirikunnassa, Imeretin hallintoalueella Georgiassa.
Runoilija Vladimir Majakovski syntyi kaupungissa. Se tunnettiin hänen mukaansa nimellä Maiakovski (georg. მაიაკოვსკი) vuosina 1940–1990. Vuonna 2014 Baghdatissa arvioitiin olevan noin 3 707 asukasta.
Australian ralli 1993

|  Australian ralli 1993 |
| --- | --- |
 10. osakilpailu 13 osakilpailusta kaudella 1993. 
Ajankohta:  18.–21. syyskuuta 1993
Pituus:  34 erikoiskoetta, 550,72 km


Palkintokoroke
Voittaja:   Juha Kankkunen    Nicky Grist  (Toyota Castrol Team)
Toinen:   Ari Vatanen    Bruno Berglund  (555 Subaru WRT)
Kolmas:   François Delecour    Daniel Grataloup  (Ford Motor Co)
Australian ralli 1993 (viralliselta nimeltään 6. Telecom Rally Australia) oli rallin maailmanmestaruussarjan kilpailu kaudella 1993. Kilpailu järjestettiin 18.–21. syyskuuta 1993 Perthissä. Kilpailu oli kauden kymmenes ja erikoiskokeiden yhteispituus oli 550,72 kilometriä.
Possum Bournen kartanlukija Rodger Freeth kuoli rallissa tapahtuneen ulosajon seurauksena kolmannella erikoiskokeella.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Juha Kankkunen |  Nicky Grist | Toyota Celica Turbo 4WD (ST185) | 5:19.58 | 0.0 |  |
| 2. |  Ari Vatanen |  Bruno Berglund | Subaru Legacy RS | 5:25.50 | +5.52 |  |
| 3. |  François Delecour |  Daniel Grataloup | Ford Escort RS Cosworth | 5:43.42 | +23.44 |  |
| 4. |  Ross Dunkerton |  Fred Gocentas | Mitsubishi Lancer RS | 5:46.18 | +26.20 |  |
| 5. |  Sepp Haider |  Klaus Wendel | Audi Coupé S2 | 5:49.08 | +29.10 |  |
| 6. |  Colin McRae |  Derek Ringer | Subaru Legacy RS | 5:56.33 | +36.35 |  |
| 7. |  Ed Ordynski |  Mark Stacey | Mitsubishi Lancer RS | 5:58.42 | +38.44 |  |
| 8. |  Neal Bates |  Coral Taylor | Toyota Celica Turbo 4WD (ST185) | 6:04.50 | +44.52 |  |
| 9. |  Kiyoshi Inoue |  Satoshi Hayashi | Mitsubishi Lancer Evo I | 6:09.04 | +49.06 |  |
| 10. |  David Officer |  Kate Officer | Mitsubishi Lancer Evo I | 6:11.43 | +51.45 |  |
Lähde:
Baghdadi Mahmudi

Baghdadi Mahmudi vuonna 2008.
al-Baghdadi Ali al-Mahmudi oli Libyan viimeinen yleisen kansankomitean pääsihteeri, maan pääministeri, 5. maaliskuuta 2006 lähtien. Hän oli maansa varapääministerinä maaliskuusta 2004 maaliskuuhun 2006 ja sitä ennen terveysministeri.
Vuonna 2007 Baghdadi Mahmudi ilmoitti vähennyksistä julkisella sektorilla ja valtion työntekijöiden vähennyksestä yli kolmanneksella. Tämä tarkoitti noin 400 000 työntekijää, jotka saivat korvauksena kolmen vuoden palkan tai lainan yrityksen perustamiseen. Tavoitteena oli julkisen sektorin keventämisen lisäksi myös vilkastuttaa yksityistä sektoria korvaamaan ulkomaisia tuontituotteita.
Elokuussa 2011 Libyan levottomuuksien aikaan kapinallisten edettyä Tripoliin Mahmudin kerrottiin paenneen Djerbaan Etelä-Tunisiaan. Heinäkuussa 2015 Mahmudi sai kuolemantuomion Libyan vuoden 2011 sodan aikaisista sotarikoksistaan.
Mahmudi on opiskellut lääketiedettä ja erikoistunut gynekologiaan.
Tammikuussa 2022 Baghdadi Mahmoudi vangittiin Libyassa, johon hän joutui, kun Tunisia karkotti hänet 2012.
Bagheli

| Bagheli |
| --- | --- |
Oma nimi:  बघेली (baghelī)
Tiedot
Alue:  Intia
Puhujia:  2 860 000 (2001)
Kirjaimisto:  devanagari
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet indoarjalaiset kielet itäis-keskinen ryhmä
ISO 639-3:  bfy
 Ohje 
Bagheli on indoarjalainen kieli, jota puhutaan Intiassa Madhya Pradeshin, Uttar Pradeshin ja Chhattisgarhin osavaltioissa. Se kuuluu indoarjalaisten kielten itäis-keskiseen ryhmään yhdessä muun muassa awadhin, chhattisgarhin ja fidžinhindin kanssa.
Baghelilla ei ole kansallisen kielen asemaa Intiassa. Väestönlaskennassa baghelia äidinkielenään puhuvat lasketaan hindin puhujiksi.
As the World Bleeds

| As the World Bleeds Theocracy |
| --- | --- | --- |

Studioalbumin tiedot
 Äänitetty : 2010–2011
 Julkaistu: 25. marraskuuta 2011
 Tyylilaji: progressiivinen metalli, power metal, kristillinen metallimusiikki
 Kesto: 01.01.59
 Levy-yhtiö: Ulterium
Theocracyn muut julkaisut
| Mirror of Souls 2008 | As the World Bleeds 2011 | Ghost Ship 2016 |
As the World Bleeds on Theocracyn kolmas studioalbumi, joka julkaistiin 25. marraskuuta 2011. Albumi julkaistiin myös Japanissa 25. huhtikuuta 2012.
Kappaleet

I AM – 11.00
The Master Storyteller – 4.09
Nailed – 6.25
Hide in the Fairytale – 4.27
The Gift of Music – 7.12
30 Pieces of Silver – 5.08
Drown – 5.29
Altar to the Unknown God – 5.44
Light of the World – 4.28
As the World Bleeds – 7.57
Arvostelut

Angry Metal Guy:
Imperiumi: 8-/10
Kaaoszine: 8/10
Aiheesta muualla

As the World Bleeds Discogsissa. (englanniksi)
Albumi As the World Bleeds Encyclopaedia Metallum -sivustolla (englanniksi)
Australian ralli 1997

|  Australian ralli 1997 |
| --- | --- |
 13. osakilpailu 14 osakilpailusta kaudella 1997. 
Ajankohta:  30. lokakuuta–2. marraskuuta 1997
Pituus:  24 erikoiskoetta, 421,42 km


Palkintokoroke
Voittaja:   Colin McRae  Nicky Grist  (Subaru World Rally Team)
Toinen:   Tommi Mäkinen  Seppo Harjanne  (Team Mitsubishi Ralliart)
Kolmas:   Didier Auriol  Denis Giraudet  (Toyota Castrol Team)
Australian ralli 1997 (viralliselta nimeltään 10. API Rally Australia) oli rallin maailmanmestaruussarjan kilpailu kaudella 1997. Kilpailu järjestettiin 30. lokakuuta–2. marraskuuta 1997. Kilpailu oli kauden toiseksi viimeinen ja erikoiskokeiden yhteispituus oli 421,42 kilometriä.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Colin McRae |  Nicky Grist | Subaru Impreza WRC97 | 4:05.31 | 0.0 |  |
| 2. |  Tommi Mäkinen |  Seppo Harjanne | Mitsubishi Lancer Evo IV | 4:05.37 | +0.06 |  |
| 3. |  Didier Auriol |  Denis Giraudet | Toyota Corolla WRC | 4:05.52 | +0.21 |  |
| 4. |  Richard Burns |  Robert Reid | Mitsubishi Carisma GT | 4:06.10 | +0.38 |  |
| 5. |  Peter Bourne |  Graig Vincent | Subaru Impreza 555 | 4:13.23 | +7.52 |  |
| 6. |  Ed Ordynski |  Mark Stacey | Mitsubishi Lancer Evo III | 4:14.55 | +9.24 |  |
Lähde:
Bahamansmaragdikolibri

| Bahamansmaragdikolibri |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Smaragdikolibrit Chlorostilbon
Laji::  bracei
Kaksiosainen nimi
 Chlorostilbon bracei  (Lawrence, 1877) 
Katso myös
   Bahamansmaragdikolibri Wikispeciesissä   Bahamansmaragdikolibri Commonsissa 
Infobox OKNimi-testi OKIUCN-testi OK: 
Bahamansmaragdikolibri (Chlorostilbon bracei) on sukupuuttoon kuollut kolibrilaji. Lajin esiintymistieto perustuu vain yhteen George Newbold Lawrencen vuonna 1877 kuvailemaan näytteeseen New Providencen saarelta Bahamalta. Saarella tehtyjen fossiililöytöjen perusteella lajin on arveltu eläneen siellä pitkään. Häviämisen syistä ei ole tietoa.
Australian ralli 1992

|  Australian ralli 1992 |
| --- | --- |
 10. osakilpailu 14 osakilpailusta kaudella 1992. 
Ajankohta:  19. – 22. syyskuuta 1992
Pituus:  35 erikoiskoetta, 536,62 km


Palkintokoroke
Voittaja:   Didier Auriol    Bernard Occelli  (Martini Racing)
Toinen:   Juha Kankkunen    Juha Piironen  (Martini Lancia)
Kolmas:   Carlos Sainz    Luis Moya  (Toyota Team Europe)
Australian ralli 1992 (viralliselta nimeltään 5. Telecom Rally Australia) oli rallin maailmanmestaruussarjan kilpailu kaudella 1992. Kilpailu järjestettiin 19. – 22. syyskuuta 1992 Perthissä. Kilpailu oli kauden kymmenes ja erikoiskokeiden yhteispituus oli 536,62 kilometriä.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1. |  Didier Auriol |  Bernard Occelli | Lancia Delta Integrale 16V | 5:13.12 | 0.0 |  |
| 2. |  Juha Kankkunen |  Juha Piironen | Lancia Delta Integrale 16V | 5:14.53 | +1.41 |  |
| 3. |  Carlos Sainz |  Luis Moya | Toyota Celica Turbo 4WD (ST185) | 5:15.16 | +2.04 |  |
| 4. |  Jorge Recalde |  Martin Christie | Lancia Delta Integrale 16V | 5:32.05 | +18.53 |  |
| 5. |  Ross Dunkerton |  Fred Gocentas | Mitsubishi Galant VR-4 | 5:36.15 | +23.03 |  |
| 6. |  Possum Bourne |  Rodger Freeth | Subaru Legacy RS | 5:46.52 | +33.40 |  |
| 7. |  Ed Ordynski |  Mark Stacey | Mitsubishi Galant VR-4 | 5:51.39 | +38.27 |  |
| 8. |  Tolley Challis |  Rod Vanderstraaten | Mitsubishi Galant VR-4 | 5:54.26 | +41.14 |  |
| 9. |  Kiyoshi Inoue |  Yoshimasa Nakahara | Mitsubishi Galant VR-4 | 5:54.38 | +41.26 |  |
| 10. |  Craig Stallard |  Graeme Jesse | Mitsubishi Galant VR-4 | 6:06.37 | +53.25 |  |
Lähde:
Attila Hazai

Attila Hazai (30. huhtikuuta 1967 Budapest, Unkari – 5. huhtikuuta 2012) oli unkarilainen kirjailija, joka nousi kulttimaineeseen 1997 romaanillaan Budapesti skizo. Kaunokirjallisuuden lisäksi hän kirjoitti tietokirjoja, käänsi kirjallisuutta englannista unkariksi, ja hän oli myös jäsenenä underground-yhtyeissä.
Julkisuuteen kerrottiin hänen kuolleen yllättäen traagisissa olosuhteissa, ja saksalainen Focus-lehti on tulkinnut kuoleman itsemurhaksi.
Aiheesta muualla

Attila Hazai Internet Movie Databasessa. (englanniksi)
Armin Laschet

| Armin Laschet |
| --- | --- |
 Armin Laschet vuonna 2023.
Saksan kristillisdemokraattisen unionin puheenjohtaja
 22.1.2021–31.1.2022  
Edeltäjä:  Annegret Kramp-Karrenbauer
Seuraaja:  Friedrich Merz
Henkilötiedot
Syntynyt: 18. helmikuuta 1961 (ikä 63) Aachen, Saksan liittotasavalta
Kansalaisuus:  saksalainen
Puoliso:  Susanne Laschet
Tiedot
Puolue:  Saksan kristillisdemokraattinen unioni
Tutkinnot:  Ludwig-Maximilians-Universität München Bonnin yliopisto
 Nimikirjoitus
Aiheesta muualla
armin-laschet.de
Armin Laschet [laʃɘt] (s. 18. helmikuuta 1961 Aachen, Saksan liittotasavalta) on saksalainen poliitikko ja Nordrhein-Westfalenin osavaltion pääministeri vuodesta 2017 lähtien. Laschet valittiin Saksan kristillisdemokraattisen unionin puheenjohtajaksi tammikuussa 2021. Aikaisemin Laschet on toiminut liittopäiväedustajana sekä europarlamentaarikkona. Poliittiselta linjaltaan Laschetin on kuvattu edustavan "keskikentän edustajaksi". CDU:n puheenjohtajavaalin yhteydessä Laschetin katsottiin olevan jatkoa Angela Merkelin poliittiselle linjalle.
Laschet oli kristillisdemokraattien ehdokas Saksan liittokansleriksi vuoden 2021 liittopäivävaaleissa.
Perhe ja tausta

Armin Laschet syntyi katoliseen perheeseen Aachenissa vuonna 1961. Koulutukseltaan Laschet on juristi, ja hän on toiminut politiikassa lähes koko aikuisikänsä. Laschet tapasi vaimonsa Susannen nuorena kirkkokuorossa. Pariskunnalla on kolme lasta. Lascheteilla on sukujuuria Valloniassa, ja hän puhuu sujuvaa ranskaa.
Laschetin poliitinen ura alkoi Aachenin valtuustossa. Myöhemmin Laschet on edustanut Saksan liittopäivillä ja Euroopan parlamentissa. Vuodesta 2017 Laschet on johtanut Nordrhein-Westfalenin hallitusta.
Politiikka > Sisäpolitiikka

Yleiseltä linjaltaan Laschetin katsotaan edustavan CDU:n sisällä taloudellisia teemoja painottavaa osaa. Laschetia luonnehditaan myös vahvasti Eurooppa-myönteiseksi ja lämpimiä suhteita Ranskaan ylläpitäväksi. Laschetin katsotaan edustavan myös konservatiivien pitkää linjaa läheisestä kumppanuudesta Yhdysvaltoihin.
Politiikka > Ulkopolitiikka

Puheenjohtajavalinnan jälkeen Laschetin poliittisesta linjasta käytiin keskustelua. Laschet on nostanut esiin ongelmallisiksi koettuja ulko- ja turvallisuuspoliittisia kantoja. Laschet on muun muassa puhunut taistelusta Isis-järjestöä vastana ”yhdessä Vladimir Putinin kanssa”. Laschet epäili myös Sergei ja Julija Skripalin myrkytystapaukseen liittyviä brittiläisiä tiedustelutietoja. Kommenttien on arveltu olevan myös mahdollista kokemattomuutta. Laschetia on arvosteltu myös muun CDU:n tavoin selkeän ulkopolittisen linjan puuttumisesta.
Aiheesta muualla

Kuvia tai muita tiedostoja aiheesta Armin Laschet Wikimedia Commonsissa
Armin Laschet Euroopan parlamentin jäsenet. Euroopan parlamentti.
| 0 | 1 | 2 | 3 |
| --- | --- | --- | --- |
|  | Edeltäjä: Annegret Kramp-Karrenbauer | Saksan kristillisdemokraattisen unionin puheenjohtaja 2021–2022 | Seuraaja: Friedrich Merz |
Ateenan ensimmäinen hautausmaa

Ateenan ensimmäinen hautausmaa.
Ateenan ensimmäinen hautausmaa (kreik. Πρώτο Νεκροταφείο Αθηνών, Próto Nekrotafeío Athinón) on Ateenan merkittävin hautausmaa. Se sijaitsee Metsin kaupunginosassa kaupungin keskustan eteläpuolella. Hautausmaa muodostaa suurikokoisen, hyvinhoidetun puistomaisen alueen.
Hautausmaa perustettiin vuonna 1837 ja se oli nimensä mukaisesti nykyaikaisen Ateenan ensimmäinen hautausmaa. Siitä tuli pian ennen kaikkea tunnettujen henkilöiden hautapaikka. Sinne on haudattu sekä merkittäviä kreikkalaisia henkilöitä että ulkomaisia filhelleenejä. Monet merkkihenkilöiden haudoista ovat suurikokoisia mausoleumeja. Monet vanhimmista ja monumentaalisimmista haudoista ovat heti hautausmaan sisäänkäynnin lähellä. Hautausmaalla ovat Ágioi Theódoroi sekä Ágios Lázaros -kirkot.